alexandrainst/scandi-wiki huggingface dataset:
Gullrisdvergmåler

Gullrisdvergmåler (Eupithecia virgaureata) er en sommerfugl i gruppen av de egentlige målere (Geometridae). Den hører til den artsrike slekten dvergmålere (Eupithecia). I Norge finnes den i de tre nordligste fylkene, det finnes også spredte funn fra alle landsdeler i Sør-Norge.

Utseende 
En liten (vingespenn 17 – 23 mm), slank, lyst gråbrun måler. Arten er vanskelig å bestemme uten å undersøke kjønnsorganene. Forvingen har uklare, mørke tverrstriper og en kommaformet, svart flekk i midten. Larven er slank med korte børster, lyst gulbrun med hvite skråstreker på sidene og en rekke av klokkeformede, brune flekker på ryggen.

Levevis 
Arten har to generasjoner hver sommer, i alle fall i den sørlige delen av utbredelsesområdet, lengst i nord bare én. Larvene av den første generasjonen lever gjerne på blomstene av hagtorn (Crataegus spp.) eller slåpetorn (Prunus spinosa), mens den andre (i nord, den eneste) generasjonens larver lever på gullris (Solidago virgaurea), landøyda (Senecio jacobaea) eller ulike slags lyng. Den første generasjonen flyr i mai – juni, den andre i juli – august.

Utbredelse 
Arten lever over hele Europa og i den nordlige delen av Asia. I Norge er den funnet fra Akershus i sør til Finnmark i nord, men den synes å mangle på Sørlandet og mesteparten av Vestlandet.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Eupithecia virgaureata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Dyr formelt beskrevet i 1861
Dyr formelt beskrevet av Henry Doubleday
Furudvergmåler

Furudvergmåler (Eupithecia indigata) er en sommerfugl i gruppen av de egentlige målere (Geometridae). Den hører til den artsrike slekten dvergmålere (Eupithecia) og finnes over det meste av Norge, men forekomsten i Nord-Norge er spredt.

Utseende 
En liten (vingespenn 15 – 19 mm), spinkel, lysgrå måler. Forvingen kan ha mer eller mindre tydelige, mørke og lyse tverrbånd, men er ofte ensfarget lys grå, med en oval, svart flekk midt i. Bakvingen er gråhvit. Denne arten hviler gjerne med forvingene pekende litt nedover, i motsetning til de fleste andre dvergmålere (Eupithecia spp:), der forvingene står rett ut i hvilestilling. Larven er naken, lyst grønnlig brun, med lyse lengdestriper.

Levevis 
Larvene lever på knopper og unge skudd av furu (Pinus sylvestris) og lerk (Larix decidua). De voksne målerne flyr i april – mai.

Utbredelse 
Arten finnes over hele Europa og i det nordlige Asia. I Norge er den funnet nord til Finnmark, men det er relativt få funn i Nord-Norge.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Eupithecia indigata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1813
Dyr formelt beskrevet av Jacob Hübner
Li (Longnan)

Li (kinesisk: 礼县; pinyin:  Lǐ Xiàn) er et fylke i provinsen  Gansu i Folkerepublikken Kina. Det er underlagt byprefekturet Longnan.

Befolkningen var på  innbyggere i 1999.

Kulturminner
Gravene og fortidsminnene i Dabaozishan (Dabaozishan yizhi ji muqun, 大堡子山遗址及墓群) ble i 2001 oppført på Folkerepublikken Kinas liste over kulturminner. Her er det blitt funnet en rekke musikkinstrumenter fra Qindynastiets tid, tre bo-klokker, åtte yong-klokker og tre bronsetigre. Funnet er viktig for forståelsen av Qindynastiets riter, musikk, offerskikker og bronsestøpingsteknikker.

Referanser

Eksterne lenker 
 Informasjonssider 
 The musical instruments pit of the Qin Dynasty found at Dabaozishan relics, Li County, Gansu Province

Li
Chongzhou

Chongzhou (kinesisk: 崇州; pinyin:  Chóngzhōu) er et byfylke i Sichuan i Folkerepublikken Kina. Det ligger i den subprovinsielle byen Chengdu.

Befolkningen er 646.717 (1999).

Kulturminner
Yanhua-diket (Yanhua chi, 罨画池) ble i 2001 oppført på Folkerepublikken Kinas liste over kulturminner.

Referanser

Eksterne lenker 
 Hjemmeside  
 Beskrivelse 
 Bykart over Chongzhou
 Chengdu Yanhua Pond (Yanhua Chi)
 Yanhua chi

Chengdu
Byfylker i Sichuan
Mitchell Library

Mitchell Library er et stort folkebibliotek i Glasgow, og er sentralbibliotek i Glasgows folkebiblioteksystem.

Biblioteket ble etablert med midler donert fra Stephen Mitchell en velstående tobakkshandler i Glasgow. Biblioteket som har den største referansesamlingen av alle folkebibliotek i Europa, med over 1.2 millioner bind. Selv om biblioteket hovedsakelig består av bøker som ikke er til hjemlån har det fra 2005 vært mulig å låne enkelte titler. 

Hovedbygningen med sin karakteristiske kuppel i kopper med en statue av Minerva på toppen ble åpnet i 1911. Den største delen av materialet er imidlertid samlet i en nyere bygning som ble åpnet i 1982 rett bak hovedbygningen. Denne nye bygningen inkorporerte også fasaden til St Andrew's Halls som lå på baksiden av kvartalet, biblioteket omfatter etter dette hele kvartalet. St Andrew's Halls ble totalskadet i brann i 1963.

Biblioteker i Storbritannia
Folkebiblioteker
Vernede byggverk i Glasgow
Kultur i Glasgow
Gullbring kulturanlegg

Gullbring kulturanlegg er en bygning i Bø i Telemark. Et aksjeselskap eier og driver huset.
Hovedaksjonær er Bø kommune. Kinodriften leies av Bø kino.

Det er en stor konsert- og teatersal i amfi som har 396 plasser. Gullbring kulturanlegg har en stor foajé og miljøbad med tre bassenger samt stupeanlegg. Huset har dessuten sauna.

Anlegget har også idrettshall med klatrevegg, treningssenter samt kunst- og utstillingsgalleri og metaromsfasiliteter.

Huset er et kombinert kultur- og idrettsanlegg. Gullbring har forskjellige kulturfaglige miljøer som leietakere, deriblant Universitetet i Sørøst-Norge, Telemarkfestivalen og Telemark kulturnettverk.

Kulturanlegget sto ferdig i 1994 og hadde en kostnad på 72 millioner kroner. Det er et totalareal på vel 8 000 kvadratmeter og bygget går over to, delvis tre etasjer.

Eksterne lenker 
Gullbring Kulturanlegg

Byggverk i Midt-Telemark kommune
Kultur i Midt-Telemark
Idrettsanlegg i Vestfold og Telemark
Etableringer i 1994
1994 i Norge
Norske kulturhus
Fylkesvei 1318

Fylkesvei 1318 går mellom Nygård og Ana i Aremark kommune. Veien er 13,7 km lang.

Frem til 2019 hadde veien betegnelsen fylkesvei 861.

Kommuner og knutepunkter

 Nygård
 Ana

Referanser

Eksterne lenker 
 Vegvesenets vegkart 
 

Fylkesveier i Viken
Veier i Aremark
Quedenfeldtia

Quedenfeldtia moerens
 atlasdaggekko (Q. trachyblepharus)

Quedenfeldtia er en slekt av gekkoer, som kun finnes i den marokkanske delen av Atlasfjellene. De er dagaktive, men er ikke nært beslektet med daggekkoene i slekten Phelsuma.

Det er to arter med følgende utbredelse:

 Quedenfeldtia moerens – vanlig i Høyatlas, Antiatlas, Jbel Sagho og Jbel Ouarkziz, fra havnivå og opptil 3000 meter over havet
 atlasdaggekko (Quedenfeldtia trachyblepharus) – på Jbel Toubkal og nærliggende fjell i en høyde fra 1200 til 4000 meter over havet

Litteratur

Eksterne lenker 
 
 
 Joger, U., Slimani, T., El Mouden, H. & Geniez, P. (2006) Quedenfeldtia moerens i 2009 IUCN Red List of Threatened Species
 Joger, U., Slimani, T., El Mouden, H. & Geniez, P. (2006) Quedenfeldtia trachyblepharus i   2009 IUCN Red List of Threatened Species
 Gekkota.com - Quedenfeldtia bilder

Gekkoer
Krypdyr formelt beskrevet i 1883
Alsike

Alsike er et svensk tettsted i Knivsta kommune i Uppsala län i landskapet Uppland. I 2010 hadde tettstedet  innbyggere.

Referanser 

Tettsteder i Uppsala län
Knivsta kommune
Agflasjon

Agflasjon er inflasjon som følge av en økning i prisene på råvarer fra landbruket. Denne prisøkningen videreføres i stor grad over på forbruker ved hjelp av høyere matvarepriser. Begrepet ble først brukt under matvareprisøkningen mellom 2007 og 2008 og er en kombinasjon av ordene agrikultur (landbruk) og inflasjon. Prisøkningen blir ofte ført videre til konsumentene, men kan også absorberes i grossistledd. En årsak de siste årene er den økende produksjon av biobrensel som har ført til at flere jordbruksprodukter, som soyabønner og mais, ikke selges som mat noe som fører til økte priser på matproduktene.

Referanser

Økonomisk terminologi
Mat og drikke
Agrarpolitikk
Inflasjon

ru:Мировой продовольственный кризис#Агфляция
Pristurus

Se tekst 

Pristurus er en slekt av dagaktive gekkoer. I motsetning til de fleste andre gekkoer legger de bare ett egg om gangen. Halen er ofte krøllet opp over ryggen, og brukes til å kommunisere med artsfrender. Hannene har en kam av skjell langs toppen av halen.

De fleste artene lever i Sør-Arabia, og på Afrikas horn og Sokotra. Det er bare to arter som finnes utenfor dette området. P. rupestris har en flekkvis utbredelse fra Etiopia og Somalia til Jordan og Iran. I 2006 ble P. adraensis beskrevet fra Mauritania 4700 km vest for alle tidligere kjente lokaliteter for Pristurus.

Arter 
 Pristurus abdelkuri
 Pristurus adrarensis
 Pristurus carteri
 Pristurus celerrimus
 Pristurus collaris
 Pristurus crucifer
 Pristurus flavipunctatus
 Pristurus gasperetti
 Pristurus guichardi
 Pristurus insignis
 Pristurus insignoides
 Pristurus longipes
 Pristurus mazbah
 Pristurus minimus
 Pristurus obsti
 Pristurus ornithocephalus
 Pristurus phillipsii
 Pristurus popovi
 Pristurus rupestris
 Pristurus saada
 Pristurus samhaensis
 Pristurus schneideri
 Pristurus simonettai
 Pristurus sokotranus
 Pristurus somalicus

Eksterne lenker 
 
 The TIGR Reptile Database - Pristurus
 Gekkota.com - Pristurus bilder
 UAE Interact – Terrestrial Reptiles en del informasjon på side 232 og 233

Gekkoer
Krypdyr formelt beskrevet i 1835
Dyr formelt beskrevet av Eduard Rüppell
Fylkesvei 1498

Fylkesvei 1498 går mellom Fetsund bru og Søndre Bjanes i Lillestrøm kommune. Veien er 2,9 km lang.

Frem til 2019 hadde veien betegnelsen fylkesvei 277.

Kommuner og knutepunkter

Endepunkt Søndre Bjanes

Referanser

Eksterne lenker 
 Vegvesenets vegkart 
 

Fylkesveier i Viken
Veier i Lillestrøm kommune
Cecilie Høigård

Cecilie Høigård (født 27. desember 1943 i Lom i Gudbrandsdalen) er en norsk kriminolog. Hun er professor ved Institutt for kriminologi og rettssosiologi ved Det juridiske fakultet (UiO), Universitetet i Oslo. Hun har særlig forsket på miljøet av rusmisbrukere, prostituerte og taggere i Oslo.

Hun er oppvokst på Tåsen i Oslo. Hennes far, Einar Høigård, tok sitt liv i tysk fangenskap en måned før hun ble født. Hun var den første i Norge til å ta magistergraden på Institutt for kriminologi og rettssosiologi i 1971, og ble utnevnt til professor i kriminologi i 1988. På 1970-tallet kartla hun sammen med kollega Liv Finstad kvinner i prostitusjonsmiljøet i Oslo, noe som resulterte i flere bøker som til slutt dannet grunnlag for spillefilmen Hard asfalt fra 1982.

Fra 1980-tallet har Høigård undersøkt graffitimiljøet i Oslo gjennom kriminalstatistikk, pressedekning og politiske debatter. Hun utga i 2002 boka Gategallerier. Ifølge Høigård er «Utviklingen av graffitikontrollen er et lærestykke i hvordan utstøting og kriminalitet kan skapes» Hun hadde rollen som seg selv i filmen Streker som samfunnet hater (2005).

Hun mottok Prisen for god forskningsformidling ved Universitetet i Oslo i 2004 begrunnet av juryen med at hun var en «usedvanlig allsidig forskningsformidler»

Bibliografi 
 Straff og rett (2006). Med Liv Finstad
 Gategallerier (2002). Om graffiti 
 Kriminologi (1996). Red. med Finstad
 Kriminalitet og straff i tall og tekst (1988). Med danske Flemming Balvig 
 Kvinners skyld (1983). Red. med danske Annika Snare
 Bakgater. Om prostitusjon, penger og kjærlighet (1986, 1993). Med Liv Finstad
 Hard Asfalt (1982). Med Ida Halvorsen (pseudonym)  Liv Finstad
 Arbeidsløs Oslo-ungdom, fattigdom i en velstandskommune (1977)

Referanser

Eksterne lenker  
 
 
  ved Universitetet i Oslo

Professorer ved Universitetet i Oslo
Norske professorer i kriminologi
Mottakere av Universitetet i Oslos formidlingspris
Norske kvinnesaksforkjempere
Personer fra Lom kommune
Hard Asfalt

Hard Asfalt er en norsk biografisk dramafilm fra 1986 regissert av Sølve Skagen. Filmen handler om Ida, en ung kvinne som lever et hardt liv som rusavhengig og prostituert i Oslo. Hun mishandles jevnlig av kjæresten og forsøker desperat å bryte ut av den onde sirkelen. Filmen er basert på en selvbiografi fra 1982 skrevet av Ida Halvorsen (pseudonym). 

Hovedrollen spilles av Kristin Kajander, mens en sentral birolle spilles av Frank Krog.

Filmen var et tidlig innblikk i rus- og prostitusjonsmiljøet i Oslo da den kom

Om filmen 
Den ble godt mottatt av anmelderne. Blant annet så gav VG og Dagbladet den terningkast fem, mens Aftenposten gav den terningkast fire.

Erling Thurmann-Andersen mottok "Fotoprisen" under Amandaprisen.

Skuespillere
Kristin Kajander som Ida
Frank Krog som Knut, Idas samboer
Marianne Nielsen som Åse 
Morten Faldaas som Bønna 
Liv Heløe som May-Britt 
Tone Schwarzott som Idas mor 
Tom Tellefsen som Idas far 
Svein Erik Brodal som herr Abrahamsen 
Gudrun Waadeland som fru Abrahamsen 
Sigve Bøe som Nordlie 
Anne Marit Jacobsen som dagmamma 
Bernhard Ramstad som Kaspersen

Referanser

Eksterne lenker 
 

Norske dramafilmer
Norske biografiske filmer
Filmer fra 1986
Norske filmer fra 1980-årene
Norske Oscar-kandidater
Norskspråklige filmer
Filmer lagt til Oslo
Jørn Faurschou

Jørn Faurschou eller Jorn Faurschou (født 7. oktober 1946 i København) er en dansk filmregissør og innleser av lydbøker, skuespiller og pedagog.

Biografi 
Jørn Faurschou er utdannet som barnepedagog, men har også utdannelse fra Den Danske Filmskole og UCLA i Los Angeles.  

I 1970 stiftet han teatergruppen Turnus, som han var leder av til 1976. Siden opptrådte han bl.a. på Det Danske Teater, Det lille Teater og Teatret ved Sorte Hest. I 1977 medvirkede han i Styrmand Karlsens flammer i Riddersalen. I løpet av 1980-tallet viet han seg til arbeidet som regissør av blant annet dokumentarfilmer, utdannelsesfilmer, musikkvideoer, reklame- og spillefilmer. Han har blant annet regissert episoder av TV-seriene Taxa og Mordkommisjonen. Jørn Faurschou er bror til skuespillerinnen Jannie Faurschou.

Filmografi (utvalg)

Skuespiller

Regi

Manus

Eksterne lenker 
 Jørn Faurschou hos Den danske film database
 

Danske skuespillere
Danske regissører
Personer fra København
Fødsler i 1946
Erling Vidkunsson

Erling Vidkunsson (født 1293, død 1355) var en ridder (adelsmann av Bjarkøyætten). Etter at den norske kongeætten (Hårfagreætten eller Sverreætten) døde ut på mannsiden i 1319 var han den mektigste mannen i Norge og ble på hirdstevnet i 1323 drottsete så lenge Magnus Eriksson var mindreårig frem til 1332. Han var som drottsete leder av formynderstyret og den økonomiske forvaltningen av riket.

Erling Vidkunsson var sønn av Vidkun Erlingsson og arvet Bjarkøygodset fra onkelen sin, Bjarne Erlingsson. Han arvet Stovrheim etter sin mor, og kjøpte senere øya Giske. Med Erling Vidkunsson døde Bjarkøyætten ut på mannssiden. 
Navnet (farsnavnet) blir også stavet Vidkunssøn.

Referanser

Kilder
Salmonsens konversationsleksikon 
Rootsweb.com
Store Norske Leksikon

Nordmenn fra norrøn tid
Dødsfall i 1355
Nordmenn fra middelalderen
Nordmenn på 1200-tallet
Nordmenn på 1300-tallet
Gro

Gro er et norsk og dansk kvinnenavn med opprinnelse i det norrøne verbet gróa, «å gro». Gróa var den norrøne, Gro den gammeldanske og Groa den gammesvenske formen av navnet. Navnet er kjent i runeinskripsjoner som krua og kRrua. Groa var en volve i norrøn mytologi.

Utbredelse 
Gro var et vanlig navn i Norge i middelalderen. Over ti forskjellige personer med navnet er nevnt i Regesta Norvegica. Gro var også et populært navn på norske jentebarn i 1950-, 1960- og 1970-årene.

|}

Kjente personer med navnet 
Personene i listen er ordnet kronologisk etter fødselsår.
 Gro Harlem Brundtland (f. 1939), norsk politiker og tidligere statsminister
 Gro Brækken (f. 1952), norsk sivilingeniør og organisasjons- og bedriftsleder.
 Gro Isachsen (f. 1953), norsk sexolog
 Gro Nystuen (f. 1957), norsk etisk råd for oljefondet
 Gro Dahle (f. 1962), norsk forfatter
 Gro Hammerseng-Edin (f. 1980), norsk håndballspiller

Annen bruk av navnet 
Gro er et vanlig navn på kyr i Norge.

Referanser

Eksterne lenker 
 

Kvinnenavn
Navn med norrøn opprinnelse
Queijo São Jorge

Queijo São Jorge (portugisisk) eller São Jorge ost er en tørr ost fra øyen São jorge i den portugisiske øygruppen Asorene. Queijo de São jorge lages av kumelk og har gul farge.

Eksterne lenker
 Queijo de São Jorge

Oster
Portugisisk mat
Queijo de Nisa

Queijo de Nisa (portugisisk) eller Nisa ost er en tørr ost fra byen Nisa i regionen Alentejo i Portugal. Queijo de Nisa lages av fåremelk og har hvit og gul farge.

Oster
Portugisisk mat
Gibraltar Reform Party

Gibraltar Reform Party var et politisk parti i Gibraltar. Det var et sentrum/venstreorientert parti som beskrev seg selv som en forkjemper for miljøvennlighet og motstander av sosial urettferdighet.

Partiet ble først grunnlagt 21. mars 2000 som Independent Liberal Forum. Navnet ble senere endret til Gibraltar Reform Party. Partiets siste leder var Lyana Armstrong-Emery.

Partiets viktigste mål var desentralisering av makt. Partiet støttet en ny status for Gibraltar; ønsket var et Gibraltar som et autonomt territorium integrert i et desentralisert, føderalt Storbritannia. Gibraltar Reform Party var også tilhengere av et lokal parlament i Gibraltar, et gibraltarsk parlamentsmedlem i Underhuset i Storbritannia og et gibraltarsk medlem i Europaparlamentet.

Gibraltar Reform Party knyttet sterke bånd til både Green Party of England and Wales og Mebyon Kernow. Lyana Armstrong-Emery ble stemt fram av partiet til å besitte en plass på felleslista med Green Party før valget til Europaparlamentet. 

Partiet la ned all aktivitet i 2005 grunnet et mislykket forsøk på å oppnå bred folkelig støtte.

Eksterne lenker
 ILFs tidligere nettside

Politiske partier i Gibraltar
Politiske partier etablert i 2000
2000-årene i Gibraltar
Green Party of England and Wales

Green Party of England and Wales er et britisk politisk parti. Partiet har eksistert i sin nåværende form siden 1990, men har en historie som går tilbake til 1973. Nåværende leder er Natalie Bennett. Partiet har ett medlem av House of Commons; Caroline Lucas representerer valgdistriktet Brighton Pavilion, den vestlige delen av byen Brighton and Hove.

I begynnelsen omfattet partiet hele Storbritannia under navnet Green Party, men i 1990 splittet partiet seg i tre: Green Party of England and Wales, Green Party in Northern Ireland og Scottish Green Party.

Partiets syv representanter i Europaparlamentet samarbeider med Scottish National Party og Plaid Cymru – Party of Wales, innen gruppa De grønne/Den europeiske frie alliansen.

Eksterne lenker 
 

Politiske partier i Storbritannia
Grønne politiske partier
Politiske partier etablert i 1990
1990 i Storbritannia
W. Edwards Deming

William Edwards Deming (født 24. oktober 1900 i Sioux City, død 20. desember 1993 i Washington D.C.) var en amerikansk statistiker, professor, forfatter og konsulent. Han var involvert i produktforbedring i amerikansk industri under andre verdenskrig, men er kanskje best kjent for rollen han hadde i oppbygningen av japansk industri i etterkrigstiden. Fra 1950 var han involvert i forbedring av design, produktkvalitet, testing og salgsteknikker i japansk industrivirksomhet, og er kjent for bruken av statistiske metoder til å nå produksjonsmålene.

Deming tok doktorgrad i matematisk fysikk ved Yale University i 1928, og ble senere professor ved New York University. Deming ble introdusert for Walter A. Shewhart i 1927, og ble svært fascinert av Shewharts prinsipper om statistisk prosesskontroll. Shewhart kom til å bli en viktig inspirasjonskilde for Demings senere arbeid.

Et av de viktigste prinsippene i Demings teorier om statistisk prosesskontroll er at en prosess er under «statistisk kontroll» hvis variansen i de målte verdiene er innenfor prosessens «normale» varians. Avvik fra den normale variansen må granskes og analyseres, og det må implementeres mottiltak mot årsaken til avvikene. Målinger må gjøres både under og etter produksjonsprosessen. 

Deming la også mye vekt på ledelse og bedriftledelsers rolle i prosessdesign. Deming introduserte blant annet 14 prinsipper for økt effektivitet. Blant disse var at ledelsen ikke måtte sette tilfeldig valgte mål for produktiviteten, at man måtte bryte ned barrierer mellom avdelinger i bedriften, at man måtte fjerne all former for frykt fra organisasjonen og at alle prosesser måtte forbedres kontinuerlig.

Referanser 

Professorer fra USA
Statistikere fra USA
Personer fra Sioux City
Vestfold sykepleierhøgskole

Vestfold sykepleierhøgskole var en høgskole for sykepleierutdanning, etablert i
Tønsberg i 1919 under navnet Tønsberg og omegn krets av Røde Kors elevskole. Skolen ble i 1994 fusjonert inn i Høgskolen i Vestfold.

Skolen ble overtatt av Vestfold fylke i 1948, og fikk da navnet Tønsberg Røde Kors Sykepleieskole. I 1983 ble skolen overtatt av staten, oppgradert til høgskole og fikk navnet Vestfold Sykepleiehøgskole. 

Skolen fikk i 1978 lokaler i eget bygg ved sykehuset i Tønsberg, og flyttet til Bakkenteigen i Borre i 1999.

Tidligere høgskoler i Norge
Vestfolds utdanningshistorie
Skoler i Tønsberg
Tønsbergs historie
Utdanningsinstitusjoner etablert i 1919
Utdanningsinstitusjoner nedlagt i 1994
Tidligere skoler i Vestfold
Sykepleierutdanning i Norge
Buchs

Buchs er en kommune i Wahlkreis (valgkrets) Werdenberg i kantonen Sankt Gallen i Sveits.

Byen ligger på grensen til Liechtenstein, ved byen Schaan.

Referanser

Eksterne lenker 
 

Kommuner i Sveits
Byer ved Rhinen
St. Gallen (kanton)
Allerheiligenvloed (1170)

Allerheiligenvloed 1170 (nederlandsk), på norsk allehelgensdagsoversvømmelsen, fant sted på natten etter allehelgensdagen (1. november – 2. november) i 1170. Oversvømmelsen som oppstod da Nordsjøen brøt gjennom sanddynene som lå mellom dagens Huisduinen og Texel i Noord-Holland og Creilerskogen, som skal ha strakt seg fra Texel ned til Enkhuizen, rammet kysten av Nord-Nederland og skapte en ny bukt i området. 

Gjennombruddet førte til at ferskvannsbekken Marsdiep ble knyttet til Nordsjøen, og at området mellom Texel, Medemblik og Stavoren ble oversvømmet. Texel og Wieringen ble liggende som øyer i denne nye bukten. Det må dog bemerkes at beskrivelsen av hvordan området så ut før denne oversvømmelsen er hypotetisk. «Nederlands Rijksdienst voor het Oudheidkundig Bodemonderzoek» (engelsk: Dutch National Service for Archaeological Heritage) har i samarbeid med Hoogheemraadschap Noord-Hollands Noorderkvartier (ansvarlig for saker angående vannkvalitet, vannivå, diker osv.) foretatt undersøkelser av områdene, og slik rekonstruert hvordan de kan ha sett ut rundt år 800 og 1350.

Oversvømmelsen var begynnelsen til en utvidelse av sjøen Almere og en åpen forbindelse med Nordsjøen. Dette førte senere til at Zuiderzee og Waddenzee ble til.

To faktorer var viktige for denne hendelsen, for det første steg havnivået og for det andre de store myrområdene der gjennombruddet fant sted. Ved gjennombruddet ble myrene og skogen ved Creil skylt bort av sjøvannet og landet senket til under havnivå.

Se også
Allerheiligenvloed i 1532
Allerheiligenvloed i 1570
Allerheiligenvloed i 1675
Allerheiligenvloed i 2006

Eksterne lenker
 Rome's Greatest Defeat, an overview – All Saints' Flood of 1170. Sist besøkt  27. mai 2008.
 Kart som viser utviklingen fra ca. 800-1600 (nederlandsk)

Noord-Holland

Oversvømmelser i Nederland
1170